CELEX: 62016TN0386
Language: fi
Date: 2016-07-22 00:00:00
Title: Asia T-386/16: Kanne 22.7.2016 – Falegnameria Universo dei F.lli Priarollo v. EUIPO – Zanini Porte (silente PORTE & PORTE)

17.10.2016   
            
            
               FI
            
            
               Euroopan unionin virallinen lehti
            
            
               C 383/15
            
         Kanne 22.7.2016 – Falegnameria Universo dei F.lli Priarollo v. EUIPO – Zanini Porte (silente PORTE & PORTE)
   (Asia T-386/16)
   (2016/C 383/21)
   Oikeudenkäyntikieli: italia
   
      Asianosaiset ja muut osapuolet
   
   
      Kantaja: Falegnameria Universo dei F.lli Priarollo Snc (Caerano di San Marco, Italia) (edustaja: asianajaja B. Osti)
   
      Vastaaja: Euroopan teollisoikeuksien virasto (EUIPO)
   
      Muu osapuoli valituslautakunnassa: Zanini Porte (Corbiolo di Bosco Chiesanuova, Italia)
   
      Menettely EUIPO:ssa
   
   
      Riidanalaisen tavaramerkin haltija: Kantaja
   
      Riidanalainen malli: Unionin tavaramerkiksi rekisteröity kuviomerkki, joka sisältää sanaosat ”silente PORTE & PORTE” – Euroopan unionin tavaramerkki nro 4 191 425
   
      EUIPO:ssa käyty menettely: Kumoamismenettely
   
      Riidanalainen päätös: EUIPO:n ensimmäisen valituslautakunnan 28.4.2016 asiassa R 240/2015-1 tekemä päätös
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               toteaa alustavasti, että riidanalainen päätös on tehty extra petita ja että se on palautettava viraston valituslautakuntaan uudelleen käsiteltäväksi yhteisön tavaramerkkiasetuksen 75 ja 76 artiklan rikkomisen vuoksi; ottaen huomioon 5.2.1996 annetun komission asetuksen (EY) N:o 216/96 ja sen sittemmin muutetun 1 d artiklan, joka liittyy valituksen siirtämiseen sellaiseen valituslautakuntaan, joka ei jo ole ratkaissut kysymystä;
            
         
               —
            
            
               muuttaa aineellisesti riidanalaista päätöstä ja velvoittaa näin ollen EUIPO:n korvaamaan oikeudenkäyntikulut ja kulut, jotka kantajalle ovat aiheutuneet valituslautakunnassa käydystä menettelystä sen vuoksi, että tämän tekemä päätös on oikeudellisesti ja tosiasiallisesti perusteeton, ja joka tapauksessa velvoittaa tämän maksamaan kyseiset kulut, tarvittaessa harkinnan mukaan;
            
         
               —
            
            
               määrää asian tutkintatoimena, että viraston kumoamislautakunnassa käytyyn menettelyyn nro 000008977 C ja sitä seuranneeseen valitukseen nro R 0240/2015 liittyvät asiakirjat on esitettävä.
            
         
      Kanneperusteet
   
   
               —
            
            
               Asetuksen N:o 207/2009 75 ja 76 artiklaa on rikottu.
            
         
               —
            
            
               Asetuksen N:o 2868/95 37 säännön b kohdan i alakohtaa ja 50 säännön 1 kohtaa on rikottu.